<<Կրթություն առանց ահմանի>>ՀԿ

**ՀԵՏԱԶՈՏԱԿԱՆ ԱՇԽԱՏԱՆՔ**

Թեմա՝ **ԱՇԱԿԵՐՏՆԵՐԻ ԻՆՔՆՈՒՐՈՒՅՆ ԳՈՐԾՈՒՆԵՈՒԹՅԱՆ ԿԱԶՄԱԿԵՐՊՄԱՆ ՁԵՎԵՐԸ**

Ուսուցիչ՝ **ՍԱՐԳՍՅԱՆ ՆԵԼԼԻ**

Ղեկավար՝ ՎԵՐՈՆԻԿԱ ԲԱԲԱՋԱՆՅԱՆ

ԵՐԵՎԱՆ 2022

**ԲՈՎԱՆԴԱԿՈՒԹՅՈՒՆ**

1. **ՆԵՐԱԾՈՒԹՅՈՒՆ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․3**
2. **ԳԼՈՒԽ 1 Ինքնուրույն աշխատանքները որպես ուսուցման մեթոդ .5**
3. **Դասվարի դերը կրտսեր դպրոցականի ինքնուրույն գործունեության կազմակերպման գործում: ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․9**
4. **ԳԼՈՒԽ 2. ՀԵՏԱԶՈՏԱԿԱՆ ՄԱՍ․․․․․․․․․․․․․․․․․․․․․․․․․․․․․․․․․․․․․․․․․․․․․․․․17**
5. **ԵԶՐԱԿԱՑՈՒԹՅՈՒՆ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․23**
6. **ԳՐԱԿԱՆՈՒԹՅԱՆ ՑԱՆԿ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․25**

# ՆԵՐԱԾՈՒԹՅՈՒՆ

Ինքնուրույն աշխատանքն է անհատի ինքնակարգավորման, նրա ստեղծագործական հնարավորությունների կարևորագույն պայմանը։ Բայց ինչու են այդքան շատ մարդիկ զուրկ ինքնուրույնությունից, որոնք չեն կարողանում ժամանակին, առանց ուրիշներին նայելու, ճիշտ որոշումներ կայացնել։ Աշակերտի ինքնուրույն աշխատանքը ինքնուրույնության կայացման հիմնական ուղին է։ Դպրոցի բազմամյա փորձը դրա լավագույն ապացույցն է։

Ինքնուրույն աշխատանքը, ներգրավելով ժամանակակից դպրոցականներին, միաժամանակ լուրջ դժվարություններ է առաջացնում շատերի մոտ։ Այն պահանջում է զգացմունքային և մտավոր լարվածություն, առաջացնում է բազմաթիվ անսպասելի հարցեր և սխալներ, կասկածներ և փորձառություններ: Նկատվել է, որ հատկապես շատ դժվարություններ են առաջանում երեխաների մոտ այս կամ այն կարողությունների և հմտությունների մշակման սկզբնական փուլում, ուստի անհրաժեշտ է սկսել այդ աշխատանքը տարրական դասարաններում: Եթե դա բաց թողնենք, ապա միջին և բարձր դասարաններում այդ աշխատանքը կատարելը արդեն ուշ կլինի։ Իմ աշխատանքում ցանկացել եմ լուսաբանել ինքնուրույն աշխատանքի ճիշտ և արդյունավետ կազմակերպման հարցերը, քանի որ կարծում եմ, որ ինքնուրույն աշխատանքը ծառայում է որպես անձի ձևավորման արդյունավետ միջոց, որը դրդում է երեխաներին մտավոր ինքնուրույնության: Այն զարգացնում է միտքը, աշակերտների մոտ ծնում է հավատ իր սեփական ուժերի և հնարավորությունների նկատմամբ։ Տարրական դասարաններում ամեն ինչ կախված է ուսուցչից՝ ինչպես նա կսովորեցնի երեխաներին ինքնուրույն աշխատանքի կատարմանը։

**Թեմայի արդիականությունը**. Դասի ընթացքում ուսուցչի խնդիրն է ոչ միայն ապահովել ծրագրով նախատեսված ամուր գիտելիքներ, այլև զարգացնել սովորողների մտածողության ինքնուրույնությունն ու ակտիվությունը: Դա հեշտ չէ և անհրաժեշտ է դա սկսել դպրոցում՝ ուսուցման առաջին օրերից սկսած։

Նյութը, որը հասանելի է ինքնուրույն հետազոտելու համար, երեխաները կարող են յուրացնել դասի ժամին: Ինքնուրույն աշխատանքը օգտագործվում է գիտելիքի կրկնու­թյան, համակարգման և ստուգման նպատակով:

Ինքնուրույն գործունեություն ձևավորելու համար էական դեր են խաղում տեխնիկական միջոցները և սարքավորումները:

Ինքնուրույն աշխատանքի մանկավարժական արժեքը կախված է նրանից, թե ինչպես կկազմակերպվի սովորողի գործունեությունը: Կազմակերպման ձևը ուսումնական գործընթացի մասնակիցների որոշակի դրվածք է՝ ուսուցչի և սովորողների, աշակերտների միջև փոխհարաբերությունների միջոց:

Ինքնուրույն աշխատանք կատարելու ժամանակ սովորողները ոչ միշտ են ուսուցչից օգնություն ստանում, այդ պատճառով անհրաժեշտ է մանրակրկիտ պլանավորի դասը։ Որոշել ինքնուրույն աշխատանքի բովանդակությունը և տեղը, նրա կազմակերպմանը ձևը և մեթոդները: Միայն այդ դեպքում ինքնուրույն աշխատանքը սովորողի կողմից կկատարվի գիտակցորեն: Ընդ որում անհրաժեշտ է մտածել աշխատանքի ծավալի և բարդության մակարդակի, դժվարությունների,հնարավոր սխալների մասին:

Ինքնուրույն աշխատանք կատարելիս երեխաների մոտ մեծ տեղ է գրավում վերարտադրողական գործունեությունը: Անհրաժեշտ պայման է համարվում ինքնուրույն աշխատանքի անհատականացումը, այսինքն՝ նրանց ուժերին համապատասխան: Հաշվի առնելով յուրաքանչյուր երեխայի կամ խմբի համար նախատեսված բովանդակության չափը՝ որոշում ենք բարդության չափը, նախատեսված աշխատանքի տեսակը, առաջադրանքների բնույթը, ձևավորված գիտելիքները, որոնք անհրաժեշտ են առաջադրանքները կատարելու համար: [11, էջ 20]

Ինքնուրույն աշխատանքներն ունեն նաև դաստիարակչական նշանակություն: Աշակերտների մոտ ձևավորում են սկսածն ավարտին հասցնելու, ստացած գիտելիքները գործնականում կիրառելու, չստացված առաջադրանքները ևս մեկ անգամ վերլուծելու կարողություններ։

**1.2 .Դասվարի դերը կրտսեր դպրոցականի ինքնուրույն գործունեության կազմակերպման գործում:**

Դասվարին է վստահված մեր համար ամենաթանկը` մեր փոքրիկ քաղաքացիներին և մեր երկրի ապագան. ինչպիսին մանկավարժի աշխատանքի արդյունքն է, այդպիսին էլ կլինի մեր հասարակության վաղվա օրը:

Աներկբա է, որ դասվարը կրտսեր դպրոցականի համար հեղինակություն է, իսկ նրա խոսքը` օրենք: Սա էլ ավելի է բարձրացնում դասվարի պատասխանատվությունը կրտսեր դպրոցականի ուսումնադաստիարակչական գործընթացի արդյունավետ կազմակերպան հարցում:

«ՀՀ հանրակրթության մասին օրենքը» սահմանում է ընդհանրական պահանջներ, որոնք վերաբերում են բոլոր ուսուցիչներին: Սակայն դասվարին ներկայացվող պահանջներն ինքնատիպ են և ունեն նաև այլ բնութագրիչներ: Դրանք հիմնականում պայմանավորված են կրտսեր դպրոցականի բարձրարժեքությամբ, նրա տարիքային առանձնահատկություններով,տարրական կրթության արդիական խնդիրներով և բովանդակությամբ, հասարակական միջավայրին ինտեգրվելու պահանջով, ճգնաժամային փուլի խնդիրներով և մանկավարժի մասնագիտական կոմպետենտությամբ: Վերջինս ոչ թե պիտի հանդես գա որպես գիտելիքներ փոխանցողի, այլ երեխային աջակցողի, գիտելիքների ձեռքբերման գործընթացում ուղեկցողի դերում: Դասվարի կարևորագույն գործառույթը սովորողների ուսուցման, դաստիարակության և զարգացման գործընթացները մանկավարժորեն կառավարելն է՝ հաշվի առնելով նրանց հոգեբանական, տարիքային առանձնահատկություններն ու ընդունակությունները, զարգացման մակարդակը, կրթական կարիքները՝ ստեղծելով համապատասխան մանկավարժական պայմաններ:

Մանկավարժական գործընթացի կառավարումը նախևառաջ սկսվում է նպատակի առաջադրումից, սովորողների ֆիզիկական և հոգեկան առանձնահատկությունների հաշվառումից, առանց որոնց հնարավոր չէ արդյունավետորեն իրականացնել մանկավարժական գործընթացը:

Մանկավարժական գործընթացի կառավարումն իրականցվում է որոշակի առանձնա­հատկու­թյունների հաշվառումից, առանց որոնց հնարավոր չէ արդյունավետորեն իրականացնել մանկավարժական գործընթացը:

Մանկավարժական գործընթացի կառավարումն իրականցվում է որոշակի փուլերով.

* ուսուցչի վարած ուսումնադաստիարակչական գործընթացի բովանդա­կության նախագծում,
* աշխատանքի պլանավորում,
* նպատակների փուլային իրականացում,
* արդյունքների վերլուծություն և ամփոփում:

Դասվարի կարևոր **մասնագիտական որակներ են՝** առարկայական գիտելիքների առկայությունն ու համակարգայնությունը, ուսուցման մեթոդների տիրապետումը, նորարարական մոտեցումների ու մասնագիտական համոզմունքների առկայությունը և այլն: Մասնագիտական կարևոր հատկանիշներ են նաև աշխատասիրությունը, կարգապահությունը, խոսքի և հաղորդակցման մշակույթը, կազմակերպվածությունը, պահանջկոտությունը։ Դասվարի համար կարևոր անձնային որակներ են՝ մարդասի­րությունը, բարությունը, մանկավարժական տակտը, համբերատարությունը, պատաս­խանա­տվությունը, լավատեսությունը, ապրումակցումն ու հուզական հավասարա­կշռվածությունը, ընկերասիրությունը, սկզբունքայնությունը և այլն:

Որպեսզի կրտսեր դպրոցականները հմտանան ինքնուրույն մտավոր աշխատանք կատարելու մեջ, անհրաժեշտ է, որ սկզբնական փուլում դրանք իրագործվեն դասվարի ղեկավարության պայմաններում, իսկ հաջորդ փուլերում` ինքնուրույն նախաձեռնությամբ: Կրտսեր դպրոցականի ինքնուրույն գործունեության հմտությունները կարող են ձևավորվել երեխայի կողմից ինքնուրույն քայլերի և գործողությունների իրականացման դեպքում: Ինքնուրույնությունը հազվադեպ է ինքն իրեն դրսևորվում: Կրտսեր դպրոցականի ինքնուրույնությունը մեծահասակների, հատկապես դասվարի մի շարք հաջորդական գործողությունների արդյունք է [10, էջ 45]:

Եթե կրտսեր դպրոցականը սովորել է ինքնուրույն կատարել տնային հանձնարարությունը և դիմում է դասվարի օգնությանը միայն լուրջ դժվարությունների դեպքում, ապա դա լուրջ քայլ է ինքնուրույն գործունեության կազմակերպման գործում, երեխայի համար կարևոր փորձ է: Աշակերտի ինքնուրույն գործունեությունը յուրաքանչյուր դասվարի երազանքն է: Հասկանալի է, որ դժվար թե ինքնուրույն դառնա նա, ում մշտապես վերահսկում են: Բայց կա նաև մեկ այլ ծայրահեղություն, երբ կրտսեր դպրոցականին չեն օգնում նույնիսկ դժվարությունների դեպքում։ Դա ոչ միայն արդյունք չի տա, այլև կպասիվացնի, կդանդաղեցնի երեխայի մտավոր ստեղծագործական-որոնողական ունակությունները:

Ինչպե՞ս օգնել կրտսեր դպրոցականին ոչ միայն կատարել օրվա տնային հանձնարարությունը, այլ նաև նրան սովորեցնել այդ ամենը անել առանց օգնության:

Տնային հանձնարարությունները ինքնուրույն կատարելու համար մի երեխայից կպահանջվի ընդամենը մեկ շաբաթ, մյուսից՝ մի քանի ամիս կամ ավելի:

Առաջին փուլում դասվարները որքան հնարավոր է շատ առաջադրանքներ են կատարում կրտսեր դպրոցականի հետ: Փորձում են հասկանալ, թե ինչպիսի գիտելիքներ, հմտություններ չեն բավարարում նրան: Օգնում են լրացնել բացթողումները և ազատվել գործողությունների սխալ կատարումից: Երկրորդ փուլում հանձնարարությունի մի մասը կրտսեր դպրոցականը կատարում է ինքնուրույն: Բայց դասվարները պետք է վստահ լինեն, որ հանձնարարության այդ մասը նա կհաղթահարի: Ամենայն հավանականությամբ, սկզբում դա կլինի շատ փոքր մասը, բայց կրտսեր դպրոցականին անհրաժեշտ է ցույց տալ հաջողությունը: Անհրաժեշտ է նրա հետ մեկտեղ գնահատել արդյունքը: Որոշ ժամանակ անց մենք կրտսեր դպրոցականի հետ մեկտեղ կհամոզվենք, որ ճիշտ արված մասը օրեցօր մեծանում է: Անհաջողության դեպքում պետք է հանգիստ հասկանալ, թե ինչը խանգարեց:

Սովորեցնել կրտսեր դպրոցականին օգնության դիմել կոնկրետ դժվարությունների դեպքում: Այդ փուլում գլխավորն այն է, որ երեխան կհասկանա, որ նա կարող է ինքնուրույն աշխատել և հաղթահարել իր դժվարությունները:

Երրորդ փուլում ինքնուրույն հանձնարարությունը ընդլայնվում է այնքան, որ երեխան ինքնուրույն է կատարում բոլոր դասերը: Այս փուլում դասվարի օգնությունը ավելի շատ հոգեբանական է: Նրանք գտնվում են ոչ շատ հեռու, զբաղվում են իրենց գործերով: Բայց պատրաստ են օգնության գալ, եթե դրա կարիքը լինի, ստուգում են կատարած հանձնարարությունը: Այս փուլի էությունը կայանում է նրանում, որպեսզի երեխան համոզվի, որ նա արդեն կարող է ինքնուրույն կատարել բավական շատ հանձնարարություն և նրան միշտ կաջակցեն: Չորրորդ փուլում երեխան ինքնուրույն է աշխատում: Նա արդեն գիտի, թե որքան ժամանակ է իրեն անհրաժեշտ այս կամ այն առաջադրանքի համար, և վերահսկում է իրեն ժամացույցի օգնությամբ: Այդ ժամանակ դասվարը կարող է բացակայել կամ գտնվել մեկ այլ սենյակում [15, էջ 24 ]:

Այս փուլի իմաստը կայանում է նրանում, որ կրտսեր դպրոցականը փորձում է ինքնուրույն հաղթահարել բոլոր առաջացած դժվարությունները:

Դասվարը ստուգում է կատարված առաջադրանքը: Դա անհրաժեշտ է, քանի դեռ վերջնականապես չի զարգանում ինքնուրույն հանձնարարության հմտությունը: Տնային հանձնարարությունը կրտսեր դպրոցականների ինքնուրույն հանձնարարությունների տիպիկ օրինակ է, առանց որի անհնար է ապահովել դասավանդման և աշակերտների ինքնուրույն ուսուցման միասնությունը:

Եթե դասվարը կրտսեր դպրոցականին սովորեցնի ինքնուրույն կերպով լավ և արագ կատարել տնային հանձնարարությունը, ապա, առաջին հերթին, նա նույն կերպ հաջող կաշխատի դասի ժամանակ, երկրորդ հերթին՝ ծնողներն իրենց վրայից կհանեն միջնակարգ դպրոցում դասերի պատրաստման հետ կապված խնդիրների բեռը:

**Աշակերտների ինքնուրույն տնային հանձնարարությունը** ուսումնական գործընթացի կարևոր և անբաժանելի մասն է: Դրա նպատակն է ընդլայնել և խորացնել դասերի ժամանակ ստացած գիտելիքները, ինքնուրույն գործունեության և մտածողության զարգացումը, հմտությունները, կանխել դրանց մոռացումը, զարգացնել կրտսեր անհատական հակումները, շնորհները և ունակությունները: Ինքնուրույն տնային հանձնարարությունը կառուցվում է ուսումնական ծրագրերի պահանջները, ինչպես նաև դպրոցականների հետաքրքրությունները, նրանց զարգացման մակարդակը հաշվի առնելով [6, էջ 22 ]։

Այն հիմնվում է հենց երեխաների ինքնագործունեության, գիտակցվածության, ակտիվության և նախաձեռնությունների վրա: Կազմակերպված ինքնուրույն տնային հանձնարարությունը մեծ կշիռ ունի աշակերտների զարգացման մեջ:

**1.3. Կրտսեր դպրոցականների ինքնուրույն աշխատանքի**

**կազմակերպումը մայրենիի դասաժամերին**

Ինքնուրույն են կոչվում այն աշխատանքները, որոնք աշակերտները կատարում են ուսուցչի հանձնարարությամբ կամ սեփական նախաձեռնությամբ:

Այսինքն՝ կրտսեր դպրոցականները սկզբում ինքնուրույն աշխատանքները կատարում են  ուսուցչի ղեկավարությամբ, իսկ հետագայում ինքնուրույն նախաձեռնությամբ:  Կրտսեր դպրոցականները ինքնուրույն աշխատանքների կատարումները պետք է ունենան փաստերը, երևույթները, օրենքները, օրինաչափությունները ինքնուրույնաբար ճանաչելու, ստեղծագործական գործունեությունը զարգացնելու ուղղվածություն: Որպեսզի կրտսեր դպրոցականները կատարեն ինքնուրույն աշխատանքներ, անհրաժեշտ է, որ նրանք ունենան իրենց գործողությունները, գործելակերպը հստակ իրագործելու պատկերացում: Նրանք պետք է որոշակիորեն իմանան, թե ինչ աշխատանք են կատարելու, ինչ նպատակ է հետապնդում այն, ինչ խնդիրներ են լուծելու, երբ են սկսելու աշխատանքը, երբ են ավարտելու, ինչ մեթոդներ, հնարներ են կիրառելու,  ինչպես են վերահսկելու սեփական աշխատանքի կատարումը, ինչպես են վերլուծելու  ստացված արդյունքները և այլն:

Ինքնուրույն աշխատանքը արդյունավետ կազմակերպելու համար աշակերտները պետք է նախապես ծանոթ լինեն կատարվելիք աշխատանքի բնույթին, իմանան, թե ինչ աշխատանք են կատարելու, երբ են ավարտելու և այլն:

Այդ ամենն իրականացնելու համար, ցանկացած ինքնուրույն աշխատանք  կատարելուց առաջ, սովորողները պետք է ունենան օպերատիվ պլաններ, որտեղ արտացոլված են, թե ինչը երբ կատարել, երբ ավարտել ու ամփոփել, արդյունքները  ներկայացնել քննարկման:

Մայրենիի դասի ինքնուրույն աշխատանքն ունի տարբեր տեսակներ: Օրինակ`  նոր գիտելիքներ ձեռք բերելու ինքնուրույն աշխատանք․ այս դեպքում սովորողները  դասվարի հանձնարարությամբ կամ սեփական նախաձեռնությամբ ուսումնասիրում են  ուսումնական թեմաներին առընչվող համապատասխան լրացուցիչ գրականություն,  կոսնպեկտավորում են այն գիտելիքները, որոնք չկան դասագրքերում: Նոր կարողություններ ու հմտություններ են ձեռք  բերում ինքնուրույն աշխատանքի միջոցով:

Ինքնուրույն ստեղծագործական աշխատանքները կատարում են տարբեր ձևերով։  Օրինակ` կրտսեր դպրոցականները տարբեր թեմաների շուրջ գրում են ստեղծագործական  շարադրություններ, բանաստեղծություններ, պատմվածքներ, հեքիաթներ: Դպրոցում  կազմակերպված արտադասարանային խմբակներում կատարելագործում են իրենց  ձեռք բերած գիտելիքները, կարողություններն ու հմտությունները:

Ինքնուրույն աշխատանքի բոլոր տեսակները տարբերվում են իրենց նպատակներով և կատարման ձևերով:

  Մայրենիի դասաժամը ղեկավարում է դասվարը, խորհուրդներ է տալիս, ժամանակին վերացնում է թերությունները,  ուղղում սխալները, վերահսկում աշխատանքների ընթացքը և այլն:  Այսինքն` դասվարը այս աշխատանքները վերահսկելու միջոցով` ուղղելով սխալները, շտկելով թերությունները, հասնում է իր կողմից որոշված նպատակին:  Աշխատանք դասագրքի վրա. սա նույնպես ինքնուրույն աշխատանքի մեթոդ է,  որը կիրառվում է ուսումնական ծրագրերին համապատասխան` հաշվի առնելով  սովորողների ուսումնական և տարիքային հնարավորությունները:  Դասագրքի վրա ինքնուրույն աշխատանքը սկսվում է առաջին դասարանից: Դասվարի առաջնային նպատակը պետք է լինի երեխաների մոտ ձևավորել ճիշտ և գրագետ խոսք, որպեսզի կարողանան անկաշկանդ հաղորդակցվել շրջակա միջավայրում: Սա սկսվում է դասագրքի պատկերները սեփական մտքերով վերարտադրելուց, որը պետք է ուղեկցվի դասվարի ուղղորդվող ղեկավարությամբ: Այսպես, առաջին փուլում առաջին և երկրորդ դասարանների աշակերտները  հմտանում են ընթերցանության մեջ, աշխատում անսխալ կարդալ տեքստը:  Երկրորդ փուլում՝ երրորդ, չորրորդ դասարանի սովորողներն ինքնուրույնաբար  առանձնացնում են դասագրքի տեքստի շարադրանքի գլխավոր մտքերը, կարևոր  մասերը, ավելի նշանակալից գիտելիքները:

Այսինքն՝ երեխաները պետք է կարողանան բնագիրը, որը առաջին դեմքով է ներկայացված՝ հեղինակի կողմից, վերափոխեն և վերարտադրեն երրորդ դեմքով, որն էլ աշակերտների մեծամասնության մոտ առաջացնում է բարդություններ:

Այսինքն` դասագրքի միջոցով մայրենիի դասժամին ինքնուրույն աշխատանք կազմակերպելու համար անհրաժեշտ է հաշվի առնել երեխաների տարիքային առանձնահատկությունները, յուրաքանչյուր տարիքի երեխային հանձնարարել իր տարիքին համապատասխան բարդության ինքնուրույն աշխատանք:

   Սովորողների ճանաչողական ու ստեղծագործական  ակտիվությունը զարգացնելու համար խորհուրդ են տրվում առաձին ուսումնական  նյութեր չբացատրել, այլ պահանջել նրանցից դրանք ուսումնասիրել  ինքնուրույնաբար և դասի ընթացքում քննարկել, վերլուծել կարդացածի  բովանդակությունը:

Այսինքն` դասվարը մայրենիի դասագործընթացի ընթացքում ինքնուրույն աշխատանք կազմակերպելիս պետք է ընտրի այնպիսի մեթոդ և աշխատանքի անցկացման ձև, որ խթանի աշակերտների հետաքրքրության ձևավորմանը կատարվելիք աշխատանքի շուրջ:

Կարելի է աշակերտների կարդացած տեքստի շուրջ, զրույցի  մեթոդի զուգակցմամբ և կիրառմամբ, կազմակերպել հարց ու պատասխանի դաս և  ակտիվացնել դասարանի աշակերտներին և իսկ` վերջում, ամփոփել սովորողների` տվյալ դասին դասագրքի վրա կատարած ինքնուրույն աշխատանքի  արդյունքները:

 Այսինքն` տվյալ դասին ինքնուրույն աշխատանք կատարելուց հետո կարելի է դասի ավարտին այն ամփոփել և քննարկել արդյունքները, որպեսզի մյուս անգամ ինքնուրույն աշխատանք կատարելիս աշակերտները կատարեն ավելի հետևողական և խելացի քայլերով:

Մայրենիի դասի արդյունավետության համար պարտադիր պայման է ինքնուրույն աշխատանքի կազմակերպումը:

Ինքնուրույն աշխատանքների կազմակերումը մայրենիի դասաժամերին ստեղծում է համագործակցային, հաճելի, ակտիվ և աշխատանքային մթնոլորտ: Գոյություն ունեն տարբեր տեսակետներ սովորողների ինքնուրույն աշխատանքների կազմակերպման հիմնախնդրի վերաբերյալ: Ե. Վ. Չուդիկովան ուշադրություն է դարձնում այն

հանգամանքին, որ դասվարը կարող է ավելացնել կրտսեր դպրոցականի հետաքրքրությունը ինքնուրույն աշխատանքի հանդեպ` ելնելով ինքնուրույն աշխատանքների կազմակերպման ձևից, մեթոդից։ Ինքնուրույն աշխատելու կարողությունը ձևավորվում է կրկնության և վարժանքի արդյունքում:  Կրկնությունն ամրապնդում է սովորողների նոր ձևավորված գործունեության տեսակը, դարձնում է այն սովորական, հաճելի և վերածվում է պահանջմունքի [14 էջ5]:

Այսինքն` դասվարը մայրենիի դասագործընթացի ընթացքում ինքնուրույն աշխատանք կազմակերպելիս պետք է ընտրի այնպիսի մեթոդ և աշխատանքի անցկացման ձև, որ խթանի աշակերտների հետաքրքրությունը՝ կատարվելիք աշխատանքի շուրջ:

Ստեղծագործական աշխատանքները մայրրենիի դասագործընթացում զարգացնում են աշակերտների երևակայությունը, ինքնուրույն գաղափարներ արտայատելու կարողությունը: Մեթոդիստ Ա. Ա. Վախրուշևի կարծիքով ինքնուրույն աշխատանքները կրում են ուսուցանող բնույթ, ուստի դրանք պարտադիր չեն և կիրառվում են անհրաժեշտության դեպքում` ուսուցչի որոշմամբ [5]:

Այսինքն՝ ինքնուրույն աշխատանքների կազմակերպումը տարրական դպրոցում մայրենիի դասաժամերին պարտադիր չէ և կիրառվում են ուսուցչի նախաձեռնությամբ:

Կրտսեր դպրոցականների համակողմանի զարգացման համար կարևոր է ուսումնական առարկաների դասավանդման գործընթացում ինքնուրույն ստեղծագործական գործունեության կազմակերպումը: Ինչպես նշում է  Ա.Վ.Խուտորսկին՝ ծագում է նոր ուղիների և միջոցների որոնման անհրաժեշտություն,  որը թույլ է տալիս ձևավորել գիտության և տեխնիկայի ձեռքբերումները ինքնուրույն յուրացնելու ունակություն, դաստիարակել մշտապես ինքնակրթվելու պահանջմունք [4 էջ13]։

Մեթոդիկայում դիտարկվում է ինքնուրույն աշխատանքների 3 տեսակ.

* ինքնուրույն աշխատանք ըստ նմուշօրինակի ,
* ստեղծագործական ինքնուրույն աշխատանք,
* տարբերակված ինքնուրույն աշխատանք։

Ինքնուրույն աշխատանքների իրականացման հիմքում գործնական աշխատանքներն են, որոնք մայրենի առարկայի դասավանդման գործընթացում նոր գիտելիքների ձեռքբերման կարևոր միջոց են:

Այսինքն կարելի է ասել,որ ինքնուրույն աշխատանքերի հիմքում ընկած են հենց գործնական աշխատանքները, որն էլ կարևոր է գիտելիքի ձեռքբերման գործում: Գործնական աշխատանքների իրականացման հանձնարարականները պետք է ներկայացվեն հստակ, որոշակի, մատչելի: Եթե դասագրքում կամ աշխատանքային տետրերում ներկայացված չեն գործնական աշխատանքների ցուցումներ, ապա ուսուցիչն ինքն է կազմում և ներկայացնում քարտերի միջոցով:

Ինքնուրույն աշխատանքների կազմակերպումը մայրենիի դասագործընթացում տարրական դպրոցում ավելի հաճախակի բնույթ ունի ավարտական դասարաններում: Այս տարիքի երեխաներն արդեն կարողանում են աշխատանքերի կատարման արդյյունքները գրառել աղյուսակում:

Սկզբնական շրջանում պետք է ձևավորել սովորողների ինքնուրույն աշխատանքի պարզագույն հմտություններ (սխեմաների և գծագրերի կազմում,  պարզագույն չափումների կատարում, թեթև խնդիրների լուծում և այլն): Տվյալ պարագայում մայրենիի դասժամին ինքնուրույն աշխատանքին պետք է նախորդի աշխատանքի պատկերավոր հնարների ցուցադրումը ուսուցչի կողմից, որն ուղեկցվում է հստակ բացատրություններով, գրատախտակի վրա գրառումներով:

Հոգեբանները, հետազոտելով ուսումնական գործունեությունը, սահմանել են, որ  կրթական ծրագրի յուրաքանչյուր ինքնուրույն հատվածի կամ թեմայի  ուսումնասիրումը պետք է բաղկացած լինի հետևյալ երեք փուլերից.

1) **Ներածական-խթանիչ փուլ:**

Այս փուլում սովորողները պետք է գիտակցեն ուսումնական թեմայի առաջիկա  ուսումնասիրման հիմնական նպատակը և դերը, գործնական և տեսական  նշանակությունը: Հարկ եղած դեպքերում ուսուցիչը նշում է, թե նախկինում յուրացված  որ գիտելիքներն ու կարողությունները հատկապես պետք կգան նոր թեմայի  ուսումնասիրման ժամանակ: Այնուհետև ուսուցիչը հաղորդում է, թե քանի ժամ

է  հատկացված թեմայի ուսումնասիրմանը, ներկայացնում այն գիտելիքները,  կարողությունները և հմտությունները, որոնք պետք է տիրապետեն սովորողները  տվյալ թեմայի ուսումնասիրման ավարտին:

**2) Գործառնական-ճանաչողական փուլ:**

Այս փուլում սովորողները յուրացնում են տվյալ թեմայի բովանդակությանը  վերաբերող գիտելիքները, ընդ որում՝ օգտագործվում են ուսումնական աշխատանքի  տարբեր տեսակներ և ձևեր՝ պատմել դասախոսությունը, ֆրոնտալ աշխատանք,  ուսումնական նյութի յուրացման, խնդիրների լուծման, փորձերի և գիտափորձերի  անցկացման խմբային աշխատանք, խնդիրների լուծման անհատական աշխատանք և  այլն:

**3) Ռեֆլեքսիվ-գնահատող փուլ:**

Ինքնուրույն աշխատանքը զգալի ազդեցություն է թողնում տվյալ առարկայից  կրտսեր դպրոցականների գիտելիքների յուրացման խորության և կայունության,  ճանաչողական ակտիվության խթանման, ինքնուրույն հետազոտական  կարողությունների զարգացման վրա:

Այսինքն` աշակերտների կողմից ինքնուրույն աշխատանքի կատարումը  նպաստում է նրանց մոտ գիտելիքների ձեռքբերմանը, դրանց կիրառմանը  գործնականում, իրենց գաղափարները ինքնուրույն արտահայտելու կարողության  ձևավորմանը:

Հայտնի է, որ յուրաքանչյուր աշակերտ գիտելիքները յուրացնում է կախված իր  մտավոր ունակություններից, հիշողությունից, խառնվածքից, ուսումնական  աշխատանքի բովանդակությունից։ Անժխտելի է, որ գիտելիքների յուրացվածության,  ճանաչողական ակտիվության մակարդակը ոչ բոլոր երեխաների մոտ է միանման։

Այսպիսով՝ տարրական դպրոցում մարենիի դասաժամերին ինքնուրույն  աշխատանքներ պետք է հանձնարարել աշակերտներին տարբերակված մոտեցմամբ:  Յուրացվածության ցածր մակարդակ ունեցող աշակերտներին տալ ավելի

պարզ  առաջադրանքներ, բարձր մակարդակ ունեցողներին՝ ավելի բարդ  առաջադրանքներ, միջին մակարդակ ունեցողներին` միջին պարզության և  բարդության առաջադրանքներ:

Ինքնուրույն աշխատանքն ակտիվ ուսուցման մեթոդ է։ Որոշ դասվարների համար ինքնուրույն աշխատանքն ուսուցման կազմակերպման մեթոդ է, ուրիշների համար՝

հատուկ առաջադրանքներ, որոնք նախատեսված են ինքնուրույն կատարման համար, երրորդների համար սովորողի գործունեությունն է, որը կատարվում է առանց ուսուցչի անմիջական մասնակցության։

Բազմաթիվ պարապմունքներից հետո պարզել ենք, որ կրտսեր դպրոցականների մեջ առկա են ինքնուրույն աշխատելու ցանկությունը:

Փորձը ցույց է տալիս, որ կրտսեր դպրոցականները գերադասում են այն դասերը, որոնք հնարավորություն են ընձեռում հանդես բերել ինքնուրույնություն:

Ուսուցման ընթացքում կրտսեր դպրոցականին ինքնուրույնության մղելը նպաստում է ոչ միայն լավ սովորելուն, այլև մեծ նշանակություն ունի անհատի ընդհանուր զարգացման և իրականացման գործում:

**ԳԼՈՒԽ 2. ՀԵՏԱԶՈՏԱԿԱՆ ՄԱՍ**

**Ուսուցիչներ համար նախատեսված հարցաթերթիկի վերլուծություն**

Այս մեթոդը կիրառվել է նպատակ ունենալով պարզելու, թե տնային հանձնրարությունները որքանով են նպաստում կրտսեր դպրոցականի ինքնուրույն աշխատանքի կազմակերպման և ինքնուրույնության զարգացմանը ու ձևավորմանը։

1․ **Տնային հանձնարաությունները նպաստում են կրտսեր դպրոցականի ինքնուրույնության զարգացմանը։**

**Գծապատկեր 1․**Հարցմանը մասնակցած դասվարների 65%-ը գտնում է, որ տնային աշխատանքը նպաստում է կրտսեր դպրոցականի ինքնուրույնության զարգացմանը և կատարելագործմանը, 20%-ը նախընտրում է, որ գրեթե ամեն հանձնարարություն պետք է կատարվի դպրոցում՝ իրենց հսկողությամբ, քանի որ կան կրտսեր դպրոցականներ, որոնք ինքնուրույն չեն կարողանում կատարել տնային հանձնարարությունը և դիմում են ծնողի օգնությանը, որն էլ պասիվացնում է երեխայի ինքնուրույն աշխատանքի կատարումը։ Դասվարների 15%-ն ընտրել է մասամբ պատասխանը, քանի որ տնային հանձնարարությունը ունի իր դրական և բացասական կողմերը, որն էլ նպաստում է ինքնուրույն աշխատանքի կատարմանը և ինքնուրույնության զարգացմանը։

**2.Ինչպիսի՞ ինքնուրույն որակներ են ձևավորում տնային հանձնարարությունները։**

**Գծապատկեր 2.**Դասվարների 40%-ը գտնում է, որ տնային հանձնարարությունների միջոցով զարգանում է կրտսեր դպրոցականների ինքնուրույն մտածողությունը։

Նրանք սկսում են ինքնուրույն կատարել իրենց առաջադրված խնդիրները, իսկ 24%-ը գտնում է,որ ինքնուրույն կատարելով տնային հանձնարարությունները կրտսեր դպրոցականների մոտ ձևավորվում է հաստատակամություն։ Դասվարների 22%-ի կարծիքով՝ տնային հանձնարարությունները կրտսեր դպրոցականների մոտ ձևավորում են կամքի ուժ, նպատակասլաց կերպով հաղթահարում է այդ դժվարությունները, իսկ 14%-ը գտնում է, որ տնային հանձնարարությունները կրտսեր դպրոցականի մոտ ձևավորում և զարգացնում են աշխատասիրություն

Այսպիսով՝ միայն սեփական գործունեության արդյունքում է երեխան իր համար բացահայտում հնարավոր բոլոր տարբերակները: Դասվարների կողմից տրված հարցի պատասխանը մեզ գոհացնում է, քանի որ նրանք նշել էին, որ տնային հանձնարարությունները աշակերտների մոտ ձևավորում է ինքնուրույն որակներ։

**3.Ո՞ր տեսակի տնային հանձնարարություններն են նպաստում սովորողների ինքնուրույնության ձևավորմանը։**

**․**

**3․Գծապատկեր 3․** Դասվարները վերոհիշյալ հարցին պատասխանեցին հետևյալ կերպ․ բանավոր աշխատանք՝ 37%, թեմատիկ աշխատանք՝ 25%, գործնական աշխատանք՝ 25%, գրավոր աշխատանք՝ 13%։ Որպեսզի կրտսեր դպրոցականները կարողանան ինքնուրույն մտավոր աշխատանք կատարել, անհրաժեշտ է, որ սկզբնական փուլում դրանք իրագործվեն դասվարի ղեկավարության պայմաններում, իսկ հաջորդ փուլերում` ինքնուրույն նախաձեռնությամբ:

Այստեղից կարող ենք եզրակացնել, որ կրտսեր դպրոցականի մոտ ավելի զարգացած է բանավոր խոսքը, որն էլ նպաստում է նրա ինքնուրույն աշխատանքի ձևավորմանը։ Կարևորը կայանում է նրանում, որ սկզբնական փուլն ուղղորդվի դասվարի կողմից՝ դասարանում, որն էլ կօգնի երեխային հետագայում ինքնուրույն նախաձեռնությամբ տնային հանձնարարությունների մյուս ձևերի կատարմանը։

**4․Ի՞նչպիսի մտածողական կարողություններ են ձևավորում տնային հանձնարարությունները։**

**Գծապատկեր 4․** Դասվարների 40%-ի կարծիքով՝ տնային հանձնարաությունները նպաստում են ինքնուրույն աշխատանք կատարելու կարողության զարգացմանը։ Դասվարների 32%-ի կարծիքով՝ զարգացնում է տրամաբանական մտածողությունը, իսկ 28%-ի կարծիքով՝ ստեղծագործական մտածողությունը, որը երեխային տալիս է ինքնուրույն ստեղծագործելու կարողություն։

Այսպիսով՝ կարծում ենք, որ բոլոր դասվարներն էլ գտնում են, որ տնային հանձնանությունների կատարումը զարգացնում է տարբեր կարողություններ։

**5․Հնարավո՞ր է առանց տնային հանձնարարությունների ձևավորել կրտսեր դպրոցականի ինքնուրույնությունը:**

**Գծապատկեր 5․** Դասվարների 55%-ը գտնում է, որ հնարավոր չէ կրտսեր դպրոցականների մոտ առանց տնային հանձնարարությունների ձևավորել ինքնուրույնություն, քանի որտնային հանձնարարությունը աշակերտների մոտ ձևավորում է ինքնակրթության։ Մեր պրակտիկ փորձը ցույց է տալիս, որ աշակերտը տնային հանձնարաությունները կատարելիս խորանում է ուսումնական նյութի ուսումնասիրման մեջ, փնտրում է տեղեկատվության լրացուցիչ աղբյուրներ, որպեսզի բնական կերպով կատարի առաջադրանքը։ Դասվարների 30% -ի կարծիքով, եթե դասվարը դասարանում արդյունավետ աշխատի, ապա տնային հանձնարարության կարիք չի լինի, իսկ դասվարների 15%-ը գտնում է, որ մասամբ կձևավորի ինքնուրույնություն։

Մեզ ուրախացնում է այն կարծիքը, որ դասվարների մեծամասնությունը կողմ է տնային

հանձնարարությունների կատարմանը, որը կնպաստի կրտսեր դպրոցականի ինքնուրույն աշխատանք կատարելուն և ինքնուրույնության ձևավորմանը։

Մեզ անհանգստացրեց այն միտքը, որ կան դասվարներ, որոնք դեռևս լիարժեք չեն գիտակցում տնային հանձնարարության դերն ու նշանակությունը և մոռանում են, որ ոչ բոլոր դասվարներն են արդյաունավետ օգտագործում դասաժամը, որպեսզի երեխան աշխատանք չկատարի տանը։

**Ծնողների համար նախատեսված հարցաթերթիկի վերլուծություն**

Այս մեթոդը կիրառվել է՝ նպատակ ունենալով բացահայտել ծնողների կարծիքը տնային հանձնարարությունների վերաբերյալ

**1․Ըստ ձեզ, ո՞րն է տնային հանձնարարությունների նպատակը։**

**Գծապատկեր 1․** Ծնողների 54%-ի կարծիքով՝ տնային աշխատանքն ինքնուրույն աշխատանք է, որը կատարվում է ինքնուրույն՝ առանց ուսուցչի կամ իրենց անմիջական ղեկավարության և օգնության։ 46%։-ի կարծիքով՝ տնային աշխատանքի կարևորագույն նպատակներից մեկն ինքնուրույնության ձևավորումն է, որն էլ իր հերթին նպաստում է սովորողների ուսումնաճանաչողական գործունեություն ծավալելու կարողությունների զարգացմանը։

Այսպիսով՝ ծնողների պատասխաններից պարզ դարձավ, որ տնային հանձնարարությունների կատարումը երերխաների մոտ զարգացնում է տարբեր կարողություններ և հմտություններ:

**2.Ինքնուրու՞յն են կատարում տնային հանձնարությունները, թե դիմում են ձեր օգնությանը։**

**Գծապատկեր 2․**Ծնողների մեծ մասը՝ 60% -ը, պատասխանել է, որ իրենց երեխանները ինքնուրույն են կատարում առաջադրված տնային հանձնարարու­թյունները, քանի որ ուսուցիչը դասի ժամանակ հասկանալի ձևով բացատրում է նյութը։ Ծնողների 15% նշել է, որ մասնակցում է տնային հանձնարարությունների կատարման ընթացքին, քանի որ երեխան միայնակ չի կարող այն կատարել։ Ծնողների 25%-ը նշել է, որ ժամանակ առ ժամանակ հետևում է և օգնում երեխային՝ կախված նյութի բարդության աստիճանից։

Մեզ ուրախացրեց այն միտքը, որ ծնողների մեծ մասը գտնում է, որ երեխաները տնային հանձնարարությունները ինքնուրույն են կատարում՝ ուսուցչի լիարժեք և մատչելի բացատրությունից հետո:

**3․Տնային հանձնարարությունների կատարումը նպաստում է՝ կրտսեր դպրոցականի ինքնուրույն մտածողության զարգացմանը և ինքնուրույն աշխատանք կատարելուն:**

**Գծապատկեր 3․** Ծնողների 70%-ի կարծիքով՝ տնային աշխատանքները նպաստում են դպրոցականների ինքնուրույն մտածողության և ինքնուրույն աշխատանք կատարելու կարողության զարգացմանը, ինքնաարտահայտմանը, իսկ 20-ը%-ը մտածում է, որ տնային աշխատանքները դեր չեն կատարում և ավելի լավ է չծանրաբեռնել երեխային։ 10%-ի կարծիքով՝ տնային հանձնարաությունները մասամբ են զարգացնում և դեր խաղում երեխայի ինքնուրույնության գործում։ Մեզ գոհացրեց ծնողների 70%-ի կարծիքը, որորնք մտածում են, որ տնային հանձնարարությունները նպաստում են երեխաների ինքնուրույն մտածողության և ինքնուրույն աշխատանք կատարելու զարգացմանը:

**ԵԶՐԱԿԱՑՈՒԹՅՈՒՆ**

Գիտամեթոդական համապատասխան գրականության ուսումնասիրության, ինչպես նաև կատարված հետազոտական աշխատանքի արդյունքում կարելի է եզրակացնել.

Ժամանակակից մանկավարժության հիմնախնդիրների շարքում իր կարևոր տեղն ունի կրտսեր դպրոցականների ինքնուրույնության հիմնահարցը, որն այսօր դիտարկվում է որպես հասարակական պահանջ և կրթության արդի խնդիր։

Կրտսեր դպրոցականների տարիքային առանձնահատկություններից ելնելով, տարրական դպրոցի մանկավարժական գործընթացում ինքնությանը միտված առաջադրանքներն ունեն կարևոր նշանակություն, քանի որ նպաստում են աշակերտների որոնողական կարողությունների ձևավորմանը, կազմակերպվածությանը, ուսումնական ակտիվությանն ու հետաքրքրվածությանը դասի նկատմամբ՝ կրտսեր դպրոցական տարիքից ձևավորելով դրական վերաբերմունք ողջ կյանքում սովորելու կարևորության ու անհրաժեշտության նկատմամբ։

Մեր կողմից իրականացված հետազոտական աշխատանքների ընթացքում պարզ դարձավ, որ ուսուցիչների մեծ մասը թեև կարևորում է տարրական դպրոցում ինքնուրույնության դերը, բայց կրտսեր դպրոցականների ինքնակրթությանը միտված առաջադրանքներ հավասարաչափ չի հանձնարարում բոլոր առարկաներից, իսկ կրտսեր դպրոցականների մեծ մասը տրված առաջադրանքները կատարելու համար հաճախ դիմում է ծնողների օգնությանը՝ որպես տեղակատվության աղբյուր առավելապես օգտագործելով համացանցը։

Տարրական դպրոցում կրտսեր դպրոցականների ինքնուրույնության կազմակերպման մանկավարժական արդյունավետ ուղիներն են՝

* տարրական դպրոցի դասագրքերում ինքնուրույն աշխատանքներին միտված հանձնարարությունների քանակի ավելացում,
* շարունակական բնույթ կրող հանձնարարություններ ու առաջադրանքներ՝ բովանդակության և իրականացման աստիճանական բարդության ապահովմամբ,
* տեղեկատվության աղբյուրների բազմազանության ապահովում և ուղղորդում՝ գրքեր, մեծահասակների փորձ, ԶԼՄ-ներ, համացանցային կայքեր, միջոցառումներ ու էքսկուրսիաներ և այլն,
* կրտսեր դպրոցականների տարիքային առանձնահատկություններին համապատասխան տեսանյութերի և տեսադասերի շտեմարանի ստեղծում,
* կրտսեր դպրոցականների փոխադարձ ուսուցման ու քննարկումների կազմակերպում, սեփական փորձի փոխանակում,
* դասղեկական ժամերի, արտադասարանական, արտադպրոցական դաստիարակչական միջոցառումների կազմակերպում՝ ուղղված ինքնակրթության, գիտելիքի ու ամբողջ կյանքում սովորելու կարևորության թեմաներին,
* տարրական դպրոցում ձևավորել համընդհանուր կրթական կոմպետենցիաներ,
* աշակերտի ճանաչողական գործունեության ակտիվացում ուսումնական գործընթացում,
* իրականացված նորարարության շրջանակներում մշակել մեթոդական առաջարկություններ, դիդակտիկ նյութեր,
* սովորողների ակտիվության և ինքնուրույն մտածելու, տրամաբանել սովորեցնելու, կարողության զարգացում,
* խրախուսել երեխաներին ինքնուրույն փնտրել տեղեկատվություն նորարարական տեխնոլոգիաների կիրառմամբ, ինքնակազմակերպվել և գիտակցված վերահսկել ճանաչողական գործողությունները,
* ցուցադրական սարքավորումների և լաբորատոր աշխատանքների հետ կապված բազմաթիվ խնդիրների լուծում։

**ԳՐԱԿԱՆՈՒԹՅԱՆ ՑԱՆԿ**

1. Ասատրյան Լ.Թ., Հակոբյան Գ.Հ., Ասատրյան Մ.Ա., Գևորգյան Մ.Մ., Կարապետյան Ն.Զ., Բաղդասարյան Ա.Ա., Մանկավարժություն, Երևան, Արտագերս, 2017, 360 էջ:

2. Ասատրյան Լ.Թ., Հակոբյան Գ.Հ., Մանկավարժական հետազոտությունների մեթոդաբանություն, Երևան, 2011թ.:

3. Ասատրյան Զ.Ա., «Տարրական կրթության մանկավարժություն» ուսումնամեթոդական ձեռնարկ (դասախոսությունների ժողովածու), Եր.: Տիգրան Մեծ, 2017թ.:

4. «Գիտական Արցախ» 2019թթ.: Երևան,.:

5.Գյուլամիրյան Ջ՚՚՚. «Մայրենիի ուսուցման մեթոդիկա», Երևան 2018:

6.Թորգոմյան Լ.Վ., Մանկավարժության ընդհանուր հիմունքներ, Երևան 2005: ..:

7. Թորոսյան Կ., Չիբուխչյան Կ., 50 հարց ու պատասխան տարրական դասարանների ուսուցիչների մասին, ՄԱՍ 1, Ե.,, «Զանգակ», 2013թ. :

8․ Թորոսյան Կ., Չիբուխչյան Կ., 50 հարց ու պատասխան տարրական դասարանների ուսուցիչների մասին, ՄԱՍ 2, Ե.,, «Զանգակ», 2013թ. :

9․ Թոփուզյան Ա.Օ. և ուրիշներ, Մանկավարժական առողջագիտությունը տարրական դպրոցում, Երևան, 2017թ.

10․ Թոփուզյան Ա.Օ. և ուրիշներ, Տեղեկատվական տեխնոլոգիաները տարրական դպրոցում, Երևան, 2018թ.

11.Հակոբյան Ա.Ա., Մանկավարժական գործունեության հիմունքներ, ուսումնամեթոդական ձեռնարկ, «Էդիթ Պրինտ» հրատարակչություն, Երևան 2017թ.:

12. Հակոբյան Գ.Հ., Մանկավարժական պրակտիկայի ուղեցույց: Մեթոդական ձեռնարկ, Եր.: Արտագերս, 2017թ.:

13. Հակոբյան Ն. և ուրիշներ, Մանկավարժական հաղորդակցում, Երևան, 2010թ.:

14. Ղույումչյան Գ.Ե., «Մանկավարժություն», գիրք 1-ին, էջ 14, Երևան, 2005թ.:

15. Պետրոսյան Հ.Հ., Ուսուցման ժամանակակից տեխնոլոգիաները, 1-ին, 2-րդ մաս, Երևան, 2007թ.:

16. Վարդումյան Ս. և ուրիշներ, Ժամանակակից մանկավարժական մոտեցումներ, Երևան, ԱՅՌԵՔՍ, 2005 թ.:

17. Ефремов О.Ю., Педагогика, М.,2009.

18. Пидкасистий П.И., Педагогика, М.,2006.

19. Пионова Р.С., Педагогика высшей школы, Минск, 2005.

20. Пискунов А.И., История педагогики и образования, М., 2005.

21. Попов, В.А. История педагогики и образования [Текст]: учеб. пособие для студентов вузов ред. В. А. Сластенин. - М.: Академия, 2010.